กลต.สะกิดบิ๊กTWPขาดคุณสมบัติกก.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — ก.ล.ต.ร่อนหนังสือเตือน 3 ผู้บริหาร TWP ขาดคุณสมบัติกรรมการผู้บริหารตามเกณฑ์ใหม่ 
นายสุกิจ งานทวี กรรมการผู้จัดการ บริษัท ไทยไวร์โพรดัคท์ (TWP) เปิดเผยว่า สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้ส่งหนังสือคุณสมบัติผู้บริหารระหว่างถูกกล่าวโทษ ประกอบด้วย นายศิวะ งานทวี นายสุกิจ และนางวจนา ภูคาสวรรค์ เป็นเหตุให้ทั้งสาม คนพ้นจากตำแหน่งกรรมการและผู้บริหาร บริษัทอยู่ระหว่างแก้ปัญหาโดยหารือกับเจ้าหนี้ตามแผนฟื้นฟู ที่ปรึกษากฎหมาย และกรรมการบริษัท เนื่องจากนายศิวะและนายสุกิจ เป็นผู้บริหารสำคัญและค้ำประกันภาระหนี้ทั้งหมดของบริษัท
แหล่งข่าวจาก TWP เปิดเผยว่า ที่ผ่านมาตลาดหลักทรัพย์ได้ผ่อนผันการเป็นกรรมการของทั้ง สามคน แต่หลังจาก ก.ล.ต.มีกฎคุณสมบัติผู้บริหารใหม่ที่เข้มงวดขึ้น มีผลให้ TWP ต้องเปลี่ยนผู้บริหาร ซึ่งเป็นไปได้ที่จะขอผ่อนผันจากตลาดอีกครั้งหนึ่ง เพราะนายศิวะและนายสุกิจเป็นผู้ที่มีบทบาทสำคัญกับการบริหารงานของบริษัท
ทั้งนี้ วันที่ 19 ก.ค. 2549 นายสุกิจ นายศิวะ นางวจนา รวมทั้ง Mr.Lee Wolff และนายสมบูรณ์ กริชชาญชัย ซึ่งเป็นผู้บริหาร บริษัท เซอร์คิท อีเลคโทรนิคส์ อินดัสตรีส์ (CIRKIT) ได้ถูก ก.ล.ต.กล่าวโทษต่อกรมสอบสวนคดีพิเศษ (DSI) เกี่ยวกับการตรวจสอบการบันทึกลูกหนี้การค้าของ CIRKIT
สืบเนื่องจากงบการเงินประจำปี 25462548 รับรู้ขาดทุนจากการตั้งสำรองค่าเผื่อหนี้สูญของลูกหนี้การค้าต่างประเทศรายหนึ่งทั้งจำนวน 3,440 ล้านบาท ค้างชำระมานาน การตั้งสำรองนี้คิดเป็น 93% ของขาดทุนสะสม มีผลให้ CIRKIT ขาดทุนเกินทุน 2,657 ล้านบาท มีหนี้สินสูงกว่าทรัพย์สิน 835 ล้านบาท ไม่สามารถชำระหนี้ได้ตามกำหนด จนเข้าสู่การฟื้นฟูกิจการ และผลว่าผู้บริหารทั้งห้า เกี่ยวข้องกับการทุจริตนี้